Paas uitstalling by Louis Botha Kinderhuis | www.rietmark.co.za
← Goeie diens maak 'n verskil in jou besigheid
Ducks Quack and Eagles Soar →
Paas uitstalling by Louis Botha Kinderhuis
Posted on 2011/03/17	by Rietmark
Die Louis Botha Kinderhuis is 'n onafhanklike welsynsorganisasie. Ons versorg reeds 86 jaar getraumatiseerde kinders wat deur die kinderhof uit hulle ouers se sorg verwyder is a.g.v. mishandeling, seksuele molestering en verwaarlosing. Hier is tans 97 kinders tussen 7 en 19 jaar. Staatsubsidie dek 34% van die totale uitgawes, ons het dus u ondersteuning nodig.
Om die Kinderhuis aan die publiek bekend te stel bied ons 'n stil passie spel (Tablo) aan, waar die kinders en personeel gaan deel neem, op die 16-21 April 2011. Die hekke is oop van 18:00 tot 21:00 vir die publiek om na die uitbeelding van die kruisiging te kom kyk. Daar gaan 'n program en terrein uitleg by die hek voorsien word wat die publiek gaan volg, die tonele besoek en die roete sluit af in 'n gebedstuin vir persoonlike gewyde tyd.
Ons beoog dat elk van die 9 huise afsonderlik 'n gebeurtenis tydens die laaste dae uitbeeld. Dit is 'n groot taak en ons het verskeie toneelbenodigdhede nodig as ook dekor om die projek n sukses te maak en vandaar die versoek vir betrokkenheid van die gemeenskap.
Ons benodig dienste van 'n elektrisiën, handy man, verwers en vrywilligers vir tonele.
Mandjies * Kruike * Plante * Klei Potte * Groot klippe * Ou lakens * Groot afval lappe * Speelgoed swaarde * Spiese * Skilde * Harde hoede vir helms * Ysterpale * Verlengkoorde * "Spot lights" * Tuin * Fakkels * Groot kruise * Parfuum olie * Bakstene * Strydwa * Put van klippe * Graf struktuur * Pilare om poort te bou * Waentjie met voer * Bale * Skape, hoenders, donkie * Riffel karton groot rolle * Goiing lap * Drukwerk van pamflette en paal posters * Verf en kwaste